L 342/54 De Europæiske Fællesskabers Tidende 31.12.1999 KOMMISSIONEN KOMMISSIONENS AFGØRELSE af 15. december 1999 om indgåelse af en aftale mellem Det Europæiske Kul- og Stålfællesskab og Kasakhstan om handel med visse stålprodukter (meddelt under nummer K(1999) 4493) (1999/866/EKSF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, efter høring af Det Rådgivende EKSF-Udvalg og efter enstemmig og samstemmende udtalelse fra Rådet, og ud fra følgende betragtninger: (1) — Efter afgørelse truffet af Rådet den 7. oktober 1996 indledte Kommissionen forhandlinger med Republikken Kasakhstan, som udmundede i en aftale om handel med visse stålprodukter hen- hørende under traktaten om oprettelse af Det Europæiske Kul- og Stålfællesskab; (2) — ved aftalen fastsættes der kvantitative lofter for overgangen til fri omsætning i Fællesskabet af visse stålprodukter i 2000-2001 i forbindelse med en gradvis liberalisering og udvikling af konkurrence- vilkårene i Republikken Kasakhstan, som giver anledning til fuldstændig afskaffelse af kvantitative restriktioner — TRUFFET FØLGENDE AFGØRELSE: Artikel I 1. —Aftalen med Republikken Kasakhstan om handel med visse stålprodukter godkendes herved på Det Europæiske Kul- og Stålfællesskabs vegne. 2. m—Teksten til aftalen ()) er knyttet til denne beslutning. Artikel 2 Formanden for Kommissionen bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Det Europæiske Kul- og Stålfællesskab. Udfærdiget i Bruxelles, den 15. december 1999, På Kommissionens vegne Pascal LAMY Medlem af Kommissionen (1) Se side 55 i dette nummer af Tidende.